
ORGANIZACIJSKI ODBOR DRUŽINSKO TURISTIČNEGA FESTIVALA MAČJE MESTO 2024
RAZPISUJE NAGRADNI LITERARNI NATEČAJ

SANJE SO VELIKA SKLEDA
1. NAMEN 

V Radencih bo od 14. do 15. junija 2024 potekal X. Družinski turistični festival Mačje mesto, ki ga organizira Občina Radenci. 
Družinsko-turistični festival Mačje mesto je integralni turistični dogodek, ki je svoj prvi rojstni dan praznoval leta 2015. S svojo literarno uspešnico Maček Muri ga je navdihnil častni občan in domačin Radencev Kajetan Kovič. Naš muc Maček Mijav, ki vodi Mačje mesto, ostaja v svojem zdraviliškem parku v družbi številnih mačk in mačkonov in mu prav nič ne manjka. Postal je župan mačjega mesta. V park privablja obiskovalce vseh starosti in jih navdušuje s svojimi modrostmi in norčijami.

Festival je z ustvarjalnimi delavnicami, kulturnimi vsebinami, športno-rekreativnimi dejavnostmi, kulinariko in z drugimi spremljevalnimi dogodki postavil Radence na turistični zemljevid družinskih festivalov, kakršnega v tem delu Slovenije ne poznamo. Število udeležencev se iz leta v leto povečuje. Ponosni smo, da je festival postal ena izmed najpomembnejših prireditev v kraju in regiji.  
2. LITERARNI NATEČAJ

V spomin na velikega literarnega ustvarjalca bomo tudi letos izvedli literarni natečaj Sanje so velika skleda. 

Prisrčno vabimo k sodelovanju učence in učenke 6. 7. in 8. razreda osnovnih šol.  Veseli bomo vašega pesniškega ali proznega prispevka.
3. VSEBINA IN OBSEG PRISPEVKA NA TEMO »DRUŽINA«

Pesemska oz. prozna besedila, ki jih bodo mladi avtorji in avtorice napisali, naj tematizirajo »družino« Pri tem naj se osredotočijo na misel »Popolna družina? No, ja ... « . 

Pesniški prispevek lahko obsega eno pesem.

Prozno besedilo naj bo dolgo do dve in pol tipkani strani oz. 5.000 znakov s presledki v urejevalniku besedila Word.
Prispevki naj bodo opremljeni z naslednjimi podatki: 
· naslov proznega prispevka oz. naslovi pesmi, 
· ime in priimek učenke/učenca, 
· razred, 
· polni naslov šole, 
· ime in priimkom mentorice/mentorja, 
· soglasje, da delo objavimo v Zborniku Mačje mesto,
· soglasje, da imena dobitnikov nagrad objavimo na spletni strani www.macjemesto.si. 
4. ROK ZA ODDAJO IN POŠILJANJE PRISPEVKOV

Prispevke pričakujemo med 5. aprilom in 23. aprilom 2024 na naslov 
· Občina Radenci, Radgonska c. 9, 9252 Radenci, s pripisom »Literarni natečaj – 10. Mačje mesto« 
· ali na elektronski naslov: obcina@radenci.si zadeva: »Literarni natečaj – 10. Mačje mesto«.
Prosimo, da prispevke pošljete v pdf. obliki. 

5. STROKOVNA ŽIRIJA

Prispevke bo pregledala in ocenila strokovna žirija, ki jo sestavljata mladinska pisateljica Cvetka Sokolov in pisatelj Primož Suhodolčan.


6. NAGRADE

Podeljene bodo prva, druga in tretja nagrada, ter sedem knjižnih nagrad. Imena nagrajencev in nagrajenk v posameznih kategorijah bodo objavljena na spletni strani www.macjemesto.si. 
a) PRVA NAGRADA – SUP DESKA in knjižna nagrada. 
b) Druga in tretja nagrada –  POLAROID Hi-Print tiskalnik in knjižna nagrada za oba nagrajenca oz. obe nagrajenki*,

c) sedem dodatnih knjižnih nagrad za uvrščene od 4. do 10. mesta.
*Na voljo sta dve nagradi. Če je prispevek skupinski, nagrado prejme skupina in ne posamezni člani skupine.
O rezultatih natečaja bomo udeležence, njihove mentorje in šole obvestili do 31. maja 2024. Nagrade bomo podelili na svečani prireditvi, ki bo v petek, 14. junija 2024 v Radencih. Na prireditev bodo povabljeni vsi udeleženci literarnega natečaja in njihovi mentorji. Uro prireditve vam bomo sporočili naknadno. 

7. KONTAKTNI OSEBI IN VODJI LITERARNEGA NATEČAJA
Luka Ajlec: luka.ajlec@radenci.si ali 041 836 263 in 
vodja projekta Mojca Marovič: mojca.marovic@radenci.si ali 051 686 266. 











Roman LELJAK,










      župan Občine Radenci
SOGLASJE STARŠEV
Podpisani_a soglašam, da Občina Radenci kot organizator 10. Družinskega turističnega festivala Mačje mesto v letu 2024 objavi literarno delo in ime in priimek mojega otroka (kot avtorja_ice besedila) z namenom promocije mladinskega literarnega ustvarjanja v zborniku Mačje mesto. Soglašam tudi z objavo otrokovega imena na spletni strani www.macjemesto.si, v kolikor se uvrsti med nagrajence.
	PODATKI O OTROKU
	PODATKI O STARŠIH

	
	

	IME IN PRIIMEK:
	IME IN PRIIMEK:

	OSNOVNA ŠOLA:
	PODIS:

	KRAJ: 

DATUM: 


[image: image1][image: image2.png]6788 MaCJo MasTo



